ຟີລິບປິນ ພິຈາລະນາ ຖອນທະຫານ ຈາກເຂດ Golan
ຟີລິບປິນ ພວມພິຈາລະນາ ທີ່ຈະຖອນກຳລັງຮັກສາສັນຕິພາບຂອງຕົນ ອອກຈາກເຂດພູພຽງ Golan ຫຼັງຈາກພວກຕໍ່ຕ້ານລັດຖະບານຊີເຣຍ ຈັບທະຫານຟີລິບປິນ.
ລັດຖະບານຟີລິບປິນ ພວມພິຈາລະນາທີ່ຈະຖອນທະຫານຂອງ ຕົນທັງໝົດໃນກອງກຳລັງຮັກສາສັນຕິພາບຂອງອົງການສະຫະ ປະຊາຊາດ ທີ່ປະຈຳການຢູ່ໃນເຂດພູພຽງ Golan ຫລັງຈາກທະ ຫານຂອງຕົນ 4 ຄົນ ຖືກລັກພາໂຕໄປໂດຍ ພວກຕໍ່ຕ້ານລັດຖະ ບານຊີເຣຍ ລັດຖະມົນຕີການຕ່າງປະເທດຂອງຟີລິບປິນ ທ່ານ Albert del Rosario ກ່າວໃນວັນສຸກມື້ນີ້ວ່າ ທ່ານໄດ້ສະເໜີ ຕໍ່ປະທານາທິ ບໍດີ Benigno Aquino ໃຫ້ຖອນກຳລັງຮັກສາສັນຕິພາບຂອງ ຟີລິບປິນຈຳນວນ 300 ກວ່າຄົນ ອອກຈາກເຂດດັ່ງກ່າວ ທ່ານ Del Rosario ກ່າວຕໍ່ພວກນັກຂ່າວວ່າ ຖ້າທ່ານ Aquino ໃຫ້ ການອະນຸມັດກ່ຽວກັບການຖອນກຳລັງທະຫານຟີລິບປິນຈະມີຂຶ້ນໂດຍໄວເທົ່າທີ່ຈະໄວໄດ້ ພວກຕໍ່ຕ້ານລັດຖະບານຊີເຣຍ ໄດ້ຈັບກຳລັງຮັກສາສັນຕິພາບຟີລິບປິນ 4 ຄົນ ທີ່ດ່ານສັງ ເກດການແຫ່ງນຶ່ງ ຢູ່ເຂດພູພຽງ Golan ໃນມື້ວັນອັງຄານຜ່ານມາ ພາຍໃນເວລາພຽງສອງ ເດືອນເທົ່ານັ້ນ ຫຼັງຈາກໄດ້ປ່ອຍທະຫານຟີລິບປິນ 21 ຄົນທີ່ຖືກລັກພາໂຕໄປໂດຍພວກຕໍ່ ຕ້ານລັດຖະບານກຸ່ມດຽວກັນນີ້ທີ່ໄດ້ຈັບທະຫານຟີລິບປິນໄວ້ເປັນເວລາ 4 ມື້ ທ່ານ Del Rosario ເອີ້ນການລັກພາໂຕດັ່ງກ່າວນີ້ວ່າ ເປັນການລະເມີດຕໍ່ກົດໝາຍນາໆ ຊາດ ແລະເວົ້າວ່າ ຊາວຟີລິບປິນບໍ່ຄວນທີ່ຈະຖືກໃຊ້ເປັນກົນລະຍຸດ ໃນການເຮັດສົງຄາມ ເຫຼົ່ານັ້ນ